wickkiey/tamil-wikipedia-chunked huggingface dataset:
# விஜி பள்ளித்தோடி

## வாழ்க்கை

குழந்தையாக இருந்தபோது, விஜி 1992 ஆம் ஆண்டு கோழிக்கோட்டில் தேசிய மகளிர் மாநாட்டில் தன்னார்வலராகப் பணியாற்றினார், பெண்ணியத்தில் தனது அரசியல் உத்வேகத்தையும் பாதையையும் கண்டார். 16 வயதில், விஜி தனது முதல் வேலையை ஒரு தையல் கடையில் தொடங்கினார். அந்த நேரத்தில், தன்னுடைய எதிர்கால இயக்கங்களுக்கான உந்துதலின் ஒரு பகுதியாக, இவரது வீட்டிலுள்ள பெரும்பாலான குடும்ப உறுப்பினர்கள் குடும்பத்தின் தேவைக்கான பணத்திற்காக வேலை செய்தபோது, இவரது தந்தை கட்சிகள் மற்றும் சமூக நிகழ்வுகளுக்காக வேலை செய்ததோடு பணத்தையும் செலவிட்டார். 2000 களின் முற்பகுதியில், கோழிக்கோடு, மிட்டாய்தெருவில் உள்ள மிகப்பெரிய வணிகப் பகுதியில் பெண்கள் சம்பளம் மற்றும் வேலை நிலைமைகளை ஒப்பிட்டுப் பார்க்கும் கூட்டங்களை ஏற்பாடு செய்தார். அந்த நேரத்தில் சிலர் கோடை காலத்தில் தண்ணீர் குடிக்க அனுமதிக்கப்படவில்லை, மற்றவர்கள் இயற்கை உபாதைகளைக் கழிக்க பெண்கள் கழிவறைகளுக்குச் செல்ல முடியவில்லை. கடையில் வாடிக்கையாளர்கள் இல்லையென்றாலும், பாதுகாப்பு கேமராக்களில் பெண்கள் உட்கார்ந்திருந்தது கண்டுபிடிக்கப்பட்டால் அவர்களுக்கு குறைவான ஊதியம் வழங்கப்படும்.  
விஜி, 'தொழிலாளி' என்ற வார்த்தையை 'பணியாளர்' என்ற வார்த்தைக்குப் பதிலான பயன்பாட்டிற்கு வலியுறுத்துகிறார். ஏனெனில், இந்த வார்த்தையில் கூடுதல் வலிமை இருப்பதாக கூறுகிறார்.
# காரல்

**காரல்-சூப் புனித நகரம்** (*Sacred City of Caral-Supe*) அல்லது வெறுமனே **காரல்** என்பது பெருவில் உள்ள ஒரு தொல்ல்லியல் களமாகும். இங்கு காரல் நாகரிகத்தின் முக்கிய நகரத்தின் எச்சங்கள் காணப்படுகின்றன. இது பெருவின் சூப் பள்ளத்தாக்கில், தற்போதைய காரல் நகருக்கு அருகில், லிமாவிலிருந்து வடக்கே182 கிலோமீட்டர் தொலைவில், கடற்கரையிலிருந்து 23 கி.மீ. மற்றும் கடல் மட்டத்திலிருந்து 350 மீட்டர் உயரத்தில் அமைந்துள்ளது. இது 5,000 ஆண்டுகள் பழமையானதாகக் கூறப்படுகிறது. மேலும் இது அமெரிக்காவின் பழமையான நகரமாகவும், உலகின் பழமையான நகரங்களில் ஒன்றாகவும் கருதப்படுகிறது. காரலுக்கு முன்னதாக அமெரிக்காவில் இவ்வளவு பன்முக நினைவுச்சின்ன கட்டிடங்கள் அல்லது வெவ்வேறு சடங்கு மற்றும் நிர்வாக செயல்பாடுகளுடன் வேறு எந்த தளமும் கண்டறியப்படவில்லை. இது யுனெஸ்கோவால் மனித கலாச்சார பாரம்பரிய தளமாக அறிவிக்கப்பட்டுள்ளது.  
கேரல் கலாச்சாரம் கிமு 3000 மற்றும் 1800 க்கு இடையில் உருவாக்கப்பட்டது (பிற்கால தொன்மை மற்றும் கீழ் உருவாக்கம் காலம்). அமெரிக்காவில், இது இஸ்பானிக் காலத்திற்கு முந்தைய நாகரிகங்களில் மிகப் பழமையானது. இது முதல் இடையமெரிக்கப் பண்பாட்டுப் பகுதி<nowiki/>யின் சிக்கலான சமூகமான ஓல்மெக் நாகரிகத்தை விட 1,500 ஆண்டுகளுக்கு முன்பே வளர்ந்திருந்தது.  
ஆஸ்பெரோ அல்லது எல் அஸ்பெரோ என்ற ஆரம்பகால மீன்பிடி நகரம் இங்கு கண்டுபிடிக்கப்பட்டது. இது சுபே ஆற்றின் முகப்புக்கு அருகில் கடற்கரையில் அமைந்துள்ளது. அங்கு, மனித பலிகளின் எச்சங்கள் (இரண்டு குழந்தைகள் மற்றும் புதிதாகப் பிறந்த குழந்தை) கண்டுபிடிக்கப்பட்டுள்ளன. 2016 ஆம் ஆண்டில், 4,500 ஆண்டுகளுக்கு முன்பு உள்ளூர் உயரடுக்கைச் சேர்ந்த ஒரு பெண்ணின் எச்சங்கள் கண்டுபிடிக்கப்பட்டன.
# காரல்

### இசைக் கருவிகள்

களத்தில் மற்றொரு குறிப்பிடத்தக்க கண்டுபிடிப்பு இசைக்கருவிகளின் தொகுப்பாகும். இதில் மான் மற்றும் லாமா எலும்புகளால் செய்யப்பட்ட 37 கார்னெட்டுகள் மற்றும் 33 புல்லாங்குழல்கள் ஆகியவை அடங்கும். புல்லாங்குழல்கள் 2170 ± 90 கிமு ரேடியோகார்பன் தேதியிட்டவை.
# சரளா பிர்லா

**சரளா பிர்லா** (*Sarala Birla*)(23 நவம்பர் 1923 - 28 மார்ச் 2015) என்பவர் இந்தியத் தொழிலதிபர்களின் ஒருவரான பிர்லா குடும்பத்தின் முக்கிய உறுப்பினர் ஆவார். இவர் இந்திய பொதுக் கல்வியின் மேம்பாட்டில் ஆர்வம் காட்டினார். இவர், தனது கணவனுடன் சேர்ந்து, தமது குடும்பத்தின் ஆதரவில் சுமார் 45 கல்வி நிறுவனங்களை நிறுவியுள்ளார்.
# சரளா பிர்லா

## வாழ்க்கை வரலாறு

சரளா பிர்லா பாரம்பரிய மார்வாடி இந்து குடும்பத்தில் பிறந்தார். காந்திய கல்வியாளரும் சுதந்திரப் போராட்ட வீரருமான பிரிஜ்லால் பியானி மற்றும் சாவித்திரி தேவி பியானி ஆகியோரின் மகளாகப் பிறந்தார். இவர் ராஜஸ்தானின் குச்சாமனில் தனது தாய்வழி பாட்டியின் வீட்டில் பிறந்தார். இவருடைய குடும்பம் ராஜஸ்தானைச் சேர்ந்தது. ஆனால் இவருடைய தந்தை மகாராட்டிராவின் அகோலாவில் குடியேறினார். அகோலாவில் தான் சரளா வளர்ந்தார். சரளா உள்ளூர் அரசுப் பள்ளியில் மராத்தி மொழியில் கல்வி பயின்றார். இதனால் சரளா மராத்தி மொழியிலும், அவரது தாய் மொழியான மார்வாரி மொழியிலும் சரளமாக மொழியாற்றல் பெற்றார். ஆறாம் வகுப்பு முதல் பள்ளியில் ஆங்கிலமும் கற்பிக்கப்பட்டது. இந்த நேரத்தில் சரளா இந்தி மொழியினையும் கற்றுக்கொண்டார். சரளா பல மொழி பேசும் மக்களிடையே வளர்ந்ததால் தானும் பலமொழிகளைக் கற்றுக்கொண்டார். மேலும் முற்றிலும் புதிய மொழியான பிரெஞ்சு மொழியைக் கற்றுக்கொள்வதிலும் உறுதியாக இருந்தார்.  
ஏப்ரல் 1941இல் சரளா பிர்லா பசந்து குமார் பிர்லாவினை மணந்தார். ஜம்னலால் பஜாஜ் மற்றும் மகாத்மா காந்தியால் இவர்கள் இருவரும் ஒருவருக்கொருவர் அறிமுகப்படுத்தப்பட்டனர். பசந்து குமார் கன்சியாம் தாசு பிர்லாவின் மகன் ஆவார். இந்த திருமணத்திற்குப் பிறகு சர்லா பிர்லா ஒரு பெரிய குடும்பத்தின் குலத்தலைவியானார்ர். இவர்கள் சில நேரங்களில் "பிர்லா பேரரசின் முதல் தம்பதி" என்றும் குறிப்பிடப்படுகிறார்கள். இவர்களுக்கு ஆதித்யா விக்ரம் பிர்லா என்ற மகன் இருந்தார். இவரது ஒரே மகனான ஆதித்யா விக்ரம் பிர்லா 1995ஆம் ஆண்டின் முற்பகுதியில் இறந்தார், பின்னர் இவரது பாட்டியான குமார் மங்கலம் பிர்லாவும் இறந்தார்.
# சரளா பிர்லா

## அருளடைமை

இவர் தனது சமூக மற்றும் சேவை நடவடிக்கைகளின் மூலம் குறிப்பிடத்தக்கப் பங்களிப்புகளைச் செய்தார். பின்வரும் நிறுவனங்களை நிறுவி அதன் அறங்காவலர் அல்லது வேறுவிதமாக நிர்வாகத் தொடர்புகள் மூலம் சேவையாற்றுகின்றனர். இவற்றில் முக்கியமானவை: 1) பிர்லா தொழில்நுட்ப மற்றும் அறிவியல் கழகம், பிலானி, 2) பி. கே. பிர்லா பொறியியல் தொழில்நுட்ப நிறுவனம், பிலானி, 3) பி.கே. பிர்லா கலை, அறிவியல் மற்றும் வணிக கல்லூரி, கல்யாண், 4) பி. கே. பிர்லா பொதுப் பள்ளி, கல்யாண், 5) மகாதேவி பிர்லா உலக கழகம், 6) மகாதேவி பிர்லா சிசு விகார், 7) பிர்லா கலை மற்றும் கலாச்சார அகாதமி, கல்கத்தா, 8) சுவார் சங்கம், கல்கத்தா, 9) சங்கீத கலா மந்திர், கல்கத்தா, 10) சங்கீத கலா மந்திர் அறக்கட்டளை, கல்கத்தா மற்றும் 11) பிர்லா பாரதி, கல்கத்தா ஆகும்.  
கொல்கத்தாவில் உள்ள பிர்லா கலை மற்றும் கலாச்சார அகாதமியில் காட்சிக்கு வைக்கப்பட்டிருக்கும் சரளா பிர்லாவின் சேகரிப்பாகும். இது இந்தியாவின் தனியார் சேகரிப்புகளில் குறிப்பிடத்தக்க ஒன்றாகும். பிர்லா கலை மற்றும் கலாச்சார கழகம் மற்றும் சங்கீத கலா மந்திர் இத்தம்பதியினரால் அமைக்கப்பட்டது ஆகும்.
# சரளா பிர்லா

## வாழ்க்கை

சரளா, சுதந்திரப் போராட்ட வீரரும், இந்திய தேசிய காங்கிரஸ் கட்சித் தொண்டருமான பிரிஜ்லால் பியானியின் மகளாகப் பிறந்தார். வழக்கத்திற்கு மாறாக முற்போக்கான குடும்பத்தில் பிறந்த சரளாவிற்குப் பெண்கள் கல்வியின் அவசியத்தினால் சரளாவும் கல்வி கற்க வேண்டும் என்று நம்பினர். இவர்களின் திருமணம் ஜம்னாலால் பஜாஜ் மற்றும் மகாத்மா காந்தியால் ஏற்பாடு செய்யப்பட்டுப் பெற்றோர்களால் சிறப்பாக நடத்தப்பட்டது. சரளா நினைவு கூறுகிறார்:  
: "நான் புனே, பெர்குசன் கல்லூரியில் படித்துக்கொண்டிருந்தேன், மணமகனைப் பார்க்க, பம்பாய், பிர்லா வீட்டிற்குச் செல்ல வேண்டும் என்று எனக்கு ஒரு செய்தி வந்தது. நான் அங்குச் சென்றேன், ஒரு இரவு அங்கு இருந்தேன். அங்குப் பல சிறுவர்கள் இருந்தனர், யார் என்று எனக்குத் தெரியாது; நான் அங்கேயே தங்கினேன். நான் திரும்பி வந்தேன். இரண்டு-மூன்று மாதங்களுக்குப் பிறகு, காந்திஜி மற்றும் என் மாமனாரிடமிருந்து வர்தாவுக்கு வருமாறு எனக்கு அழைப்பு வந்தது. நான் புனேவிலிருந்து அங்குச் சென்றேன். தந்தை (கன்சியாம் தாசு பிர்லா) என்னிடம் கேட்டார், 'நீங்கள் பசந்தைப் பார்த்தீர்கள், நீங்கள் அவரை திருமணம் செய்யத் தயாரா இல்லையா? என்று இதுவரை பதிலளிக்கவில்லை.' நான், 'இல்லை, எட்டு-பத்து சிறுவர்கள் இருந்தனர், அதனால் எனக்கு அவர் யார் என்று எனக்குத் தெரியாது.' பிறகு நான் ஒரு பையனைப் பார்க்காததால் அவர் யார் என்று எனக்குத் தெரியாது. அவர் யார் என்று தெரியாமல் நான் அவரை மணக்கமாட்டேன்”. உடனே, காந்திஜி, 'அவள் சொல்வது சரிதான்' என்று சொன்னார். பிறகு அவர் உங்களுக்கிடையில் மீண்டும் ஒரு சந்திப்பை ஏற்பாடு செய்வதாகக் கூறினார். நீங்கள் மீண்டும் வாருங்கள் என்றார். அதனால், நான், 'எனக்கு விடுமுறை இருக்கும்போதுதான், வருவேன்' என்றேன். தந்தை மிகவும் நல்லவர், அவர், 'சரி' என்றார். எனவே, எனக்கு விடுமுறை கிடைத்தபோது, நான் சென்றேன், நாங்கள் நவம்பர் 8 அன்று சந்தித்தோம்.  
பசந்து குமார் பிர்லா ஒப்புக்கொள்கிறார், "நான் என் சகாக்களிடம் சொன்னேன், நான் படித்த ஒரு பெண் மீது ஆர்வம் காட்டுகிறேன், அவள் படித்திருந்ததால் - அவளைப் பார்க்காமலேயே அங்கீகரித்தேன்."  
சரளா 73 வருடங்கள் பசந்து குமாருடன் திருமண வாழ்க்கையினை மேற்கொண்டுள்ளார். 91 வயதிலும், குடும்ப நிகழ்ச்சிகளின் போதும் பல்வேறு குழு நிறுவனங்களின் வருடாந்திர பொதுக் கூட்டங்களுக்குக் கணவனின் கையைப் பிடித்துக்கொண்டு, அவருடன் செல்வது ஒரு பழக்கமான நிகழ்வாக இருந்தது.  
2015 மார்ச் 28 அன்று, கன்சிராம் தாசு பிர்லாவின் 121வது ஆண்டு நிறைவைக் குறிக்கும் விழாவில் கலந்து கொள்வதற்காகச் சரளா தில்லியில் இருந்தார். சக்கர நாற்காலியில் செல்லும்போது மின் உயர்த்தி சம்பந்தப்பட்ட சிறிய விபத்தில் காயமடைந்து, முதுமை தொடர்பான இதய செயலிழப்பு காரணமாக இறந்தார். அப்பொழுது அவருக்கு வயது 91.
# சரளா பிர்லா

## இதையும் பார்க்கவும்

- பிர்லா குடும்பம்
# சிரத்தா தாஸ்

**சிரத்தா தாஸ்** (*Shraddha Das*) (பிறப்பு 4 மார்ச் 1987) ஓர் இந்திய திரைப்பட நடிகையும், வடிவழகியும், பாடகியும் ஆவார். இவர் தெலுங்கு, இந்தி, கன்னடம், பெங்காலி, மலையாளத் திரைப்படங்களில் தோன்றுகிறார். இயக்குநர் வினயன் இயகத்தில் 2012இல் வெளியான *டிராகுலா* என்ற மலையாளப் படத்தில் கதாநாயகியாகத் தோன்றினார்.
# சிரத்தா தாஸ்

## ஆரம்ப கால வாழ்க்கை

சிரத்தா தாஸ் மகாராட்டிராவின் மும்பையில் வங்காளப் பெற்றோருக்கு பிறந்தார். இவரது தந்தை சுனில் தாஸ் என்பவர் ஒரு தொழிலதிபர் ஆவார். அவர் புருலியாவைச் சேர்ந்தவர். இவரது தாயார் சப்னா தாஸ் ஒரு இல்லத்தரசி ஆவார். மும்பையில் வளர்ந்த இவர் தனது ஆரம்பக் கல்வியை மும்பையிலேயே முடித்தார். பின்னர் ரூயா கல்லூரியிலும், மும்பை பல்கலைக்கழகத்தின் எஸ்ஐஇஎஸ் வணிகவியல் மற்றும் பொருளாதாரக் கல்லூரியில் ஊடகவியல் துறையில் முதுகலை பட்டம் பெற்றார்.  
கல்லூரியில் படிக்கும்போதே இவர் நாடகங்களில் ஈடுபட ஆரம்பித்தார். பியுஷ் மிஷ்ரா, சித்தரஞ்சன் கிரி, சலீம் ஷா போன்ற தேசிய நாடகக் கலைஞர்களால் நடத்தப்பட்ட பட்டறைகளில் கலந்து கொண்டார். கிளாட்ராக்ஸ் அகாதமியில் பயிற்சி பெறுவதற்கு முன்பு இவர் மெக்டொவல்ஸ், அரிஸ்டோக்ராட் போன்ற 400க்கும் மேற்பட்ட பொருட்களின் அச்சு விளம்பரங்களிலும் தோன்றினார். *18, 20 லவ் ஸ்டோரி,* *டைரி*, *ஆதிநேதா*, இயக்குநர் சுகுமாரின் ஆர்யா 2 போன்றவை.  
2010 இல் சஞ்சய் பூரன் சிங் சவுகான் இயக்கிய சாய் ஓம் பிலிம்ஸின் முதல் முயற்சியான *லாகூர்* படத்தின் மூலம் இவர் பாலிவுட்டில் அறிமுகமானார். இது இவரது முதல் இந்திப் படமாகும். ஆனால் பட வெளியீடு தாமதமானாலும் இவருடைய பல படங்கள் முன்பே வெளியிடப்பட்டன. கல்லூரியின் இறுதியாண்டிலேயே இவர் படத்தில் நடிக்க ஆரம்பித்தார். இவரது நடிப்பிற்காக விமர்சகர்களின் பாராட்டைப் பெற்றார். இந்தியா-பாக்கித்தான் உறவுகளை மையமாக வைத்து எடுக்கப்பட்ட இந்த திரைப்படம் மார்ச் 2010 இல் வெளியிடப்பட்டது . 42 வது *வேர்ல்ட் பெஸ்ட்-ஹூஸ்டன்* சர்வதேச திரைப்பட விழாவிலும், 57 வது தேசிய திரைப்பட விருதுகளிலும் விருதுகளை வென்றது. இதே ஆண்டின் மற்ற மூன்று வெளியீடுகளான ஏ.கருணாகரனின் *டார்லிங்*, 1978 வெளியான மரோசரித்ரா படத்தின் மறு ஆக்கமான தில் ராஜு தயாரித்த மரோ சரித்ரா , பி வாசுவின் நாகவள்ளி போன்ற படங்களில் முன்னணி கதாபாத்திரங்களில் நடித்திருந்தார். *ஆர்யா*, *மந்திரம்* , சந்திரமுகி ஆகியவற்றின் தொடர்ச்சிகளில் தோன்றியதால், சிரத்தா தாஸ் "தொடர்ச்சியான இராணி" என்ற புனைப்பெயரைப் பெற்றார். 2011இல் வெளியான *தில் தோ பச்சா ஹை ஜி* இவரது இரண்டாவது இந்தி படமாகும். அடுத்த இரண்டு ஆண்டுகளில், *ஹோச பிரேம புராணம்* , டிராகுலா 2012 ஆகிய இரண்டு படங்களில் தோன்றினார். அவை முறையே இவரது கன்னட, மலையாள அறிமுகமாகும்.
# சித்ரா பானர்ஜி திவாகருணி

**சித்ரா பானர்ஜி திவாகருணி** (*Chitra Banerjee Divakaruni*) (பிறப்பு **சித்ரலேகா பானர்ஜி**, சூலை 29, 1956 ) ஓர் இந்திய-அமெரிக்க எழுத்தாளரும், கவிஞரும், ஹியூஸ்டன் பல்கலைக்கழக படைப்பு எழுத்துத் திட்டத்தில் பெட்டி மற்றும் யீன் மெக்டேவிட் பேராசிரியரும் ஆவார்.  
1996இல் வெளியான இவரது சிறுகதை தொகுப்பான, *அரேஞ்சிடு மேரேஜ்*, (*மிஸ்டிரெஸ் ஆப் ஸ்பைசஸ், சிஸ்டர்ஸ் ஆப் மை ஹார்ட்* ) ஆகிய இரண்டு புதினத்திற்கும் அமெரிக்கப் புத்தக விருதை வென்றார். அதே போல் இவரது ஒரு சிறுகதையான் *தி வேர்டு லவ்* திரைப்படமாக எடுக்கப்பட்டன. *மிஸ்டிரெஸ் ஆப் ஸ்பைசஸ்* புத்தகங்களுக்கு வழங்கப்படும் ஆரஞ்சு பரிசுக்கு சிலகாலம் பட்டியலிடப்பட்டது. தற்போது, *சிஸ்டர்ஸ் ஆப் மை ஹார்ட்*, *ஒலியண்டர் கேர்ள்*, *பேலஸ் ஆஃப் இல்யூசன்ஸ்*, *ஒன் அமேசிங் திங்* ஆகிய அனைத்து புதினங்களும் திரைப்படங்களாகவோ அல்லது தொலைக்காட்சித் தொடர்களாக உருவாக்கப்பட்டுள்ளது.  
திவாகருணியின் படைப்புகள் பெரும்பாலும் இந்தியாவிலும் அமெரிக்காவிலும் அமைக்கப்பட்டுள்ளன. மேலும் பெரும்பாலும் தெற்காசிய குடியேறியவர்களின் அனுபவங்களில் கவனம் செலுத்துகின்றன. இவர் குழந்தைகளுக்காகவும், பெரியவர்களுக்காக எழுதுகிறார். மேலும் யதார்த்தமான புனைகதை, வரலாற்று புனைகதை, மாய யதார்த்தம், கட்டுக்கதை, கற்பனை உட்பட பல வகைகளில் புதினங்களை வெளியிட்டுள்ளார்.
# சித்ரா பானர்ஜி திவாகருணி

## வாழ்க்கை

திவாகருணி இந்தியாவின் கொல்கத்தாவில் பிறந்தார். 1976இல் கொல்கத்தா பல்கலைக்கழகத்தில் இளங்கலை பட்டம் பெற்றார். அதே ஆண்டில், இவர் ரைட் மாநில பல்கலைக்கழகத்தில் சேர அமெரிக்கா சென்றார். அங்கு இவர் முதுகலைப் பட்டம் பெற்றார். 1985இல் பெர்க்லியில் உள்ள கலிபோர்னியா பல்கலைக்கழகத்தில் ஆங்கிலத்தில் முனைவர் பட்டம் பெற்றார். (கிறித்தோபர் மார்லொவ் இவரது முனைவர் பட்ட ஆய்வுக்கு உட்பட்டவர்).  
திவாகருணி தனது கணவர் மூர்த்தியுடன் டெக்சஸில் வசிக்கிறார். இவருக்கு ஆனந்த், அபய் என்ற இரண்டு மகன்கள் உள்ளனர் (தனது குழந்தைகளின் பெயர்களை தனது புதினங்களில் பயன்படுத்தியுள்ளார்).
# சித்ரா பானர்ஜி திவாகருணி

## தொழில்

திவாகருணி பட்டதாரிப் பள்ளி மூலம், குழந்தை காப்பகம், கடையில் எழுத்தர், பேக்கரியில் ரொட்டியை துண்டாக்குவது ரைட் மாநில பல்கலைக்கழகத்தில் ஆய்வக உதவியாளர், பெர்க்லியில் உள்ள சர்வதேச இல்லத்தில் ஒரு சமையலறையில் உதவியாளர் போன்ற சிறுசிறு வேலைகளை செய்துள்ளார். இவர் பெர்க்லியில் பட்டதாரி ஆசிரியர் உதவியாளராக இருந்தார். லாஸ் ஆல்டோஸ், கலிபோர்னியாவில் உள்ள புத்ஹில் கல்லூரியிலும்,டையப்லோ பள்ளத்தாக்கு கல்லூரியிலும் கற்பித்தார். இவர் தேசிய அளவில் தரவரிசையில் உள்ள ஹூஸ்டன் கிரியேட்டிவ் ரைட்டிங் திட்டத்தில் கிரியேட்டிவ் ரைட்டிங் மெக்டேவிட் பேராசிரியராக உள்ளார்.  
திவாகருணி, மைத்ரி என்ற நிறுவனத்தின் இணை நிறுவனரும் முன்னாள் தலைவரும் ஆவார். இது 1991ஆம் ஆண்டில் தெற்காசியப் பெண்களுக்கான குடும்ப வன்முறைகளைக் கையாள்வதற்காக உருவாக்கப்பட்ட உதவி மையாமாகும். திவாகருணி அதன் ஆலோசனைக் குழுவிலும், ஹூயூஸ்டன், தயாவில் இதே போன்ற அமைப்பின் ஆலோசனைக் குழுவிலும் பணியாற்றுகிறார். இவர் பல ஆண்டுகளாக பின்தங்கிய இந்திய குழந்தைகளுக்கு எழுத்தறிவைக் கொண்டுவருவதற்காக செயல்படும் இலாப நோக்கற்ற நிறுவனமான பிராதம் ஹூஸ்டனின் குழுவில் பணியாற்றியுள்ளார். தற்போது இதிலிருந்து ஓய்வு பெற்றவர்களின் குழுவிலும் உள்ளார்.  
திவாகருணியின் *ஒன் அமேசிங் திங்* புதினத்தை ஹாலிவுட் தயாரிப்பு நிறுவனமான *கில்லன் குரூப்* தேர்வு திரைப்படமாக்குவதற்காக தேர்வு செய்துள்ளது.
# சித்ரா பிரியா

**ஆர். சித்ரா பிரியா** (*R. Chithra Priya;* பிறப்பு 30 மார்ச் 1984) தென்னிந்திய மாநிலமான தமிழ்நாட்டின் சென்னையைச் சேர்ந்த பெண் இரு சக்கர வாகன சவாரி செய்பவர் ஆவார். இவர் சித்ரா நீண்ட தூர சவாரிகளில் மிகவும் ஆர்வமாக உள்ளார். சித்ரா பிரியா, பிகெர்னியுடனும், விக்கி கிரேவுடனும் இணைந்து ஒரு பந்தயத்தின் போது, இவர் மட்டுமே கலந்து கொண்டவர்களில் ஒரே பெண்ணாக இருந்தார். அந்தப் பந்தயத்தில் இவர் மூன்றாவது இடத்தில் வந்தார். ஆனால் வேகமாக ஓட்டி வந்தவர்களில் தங்கம் வென்றார். சித்ரா நீண்ட தூர சவாரிகளில் மிகவும் ஆர்வமாக உள்ளார்.
# சித்ரா பிரியா

## தொழில்

விசையுந்துப் பந்தயம் இந்தியாவில் முறையான விளையாட்டாக அங்கீகரிக்கப்பட்டாலும், சித்ரா தனது ஆர்வத்திற்கு நிதி பெறுவது மிகவும் கடினமாகவே உள்ளது. அதற்கு பதிலாக, இவர் நீண்ட தூர சவாரியில் தனது ஆர்வத்தைத் தொடர்கிறார்.  
சாடில் சோர் சான்றிதழ் பெற்ற ஒரே இந்திய பெண் விசையுந்து சவாரி செய்பவராக இருக்கிறார். இது *அயர்ன் புட்* சங்கத்தால் வழங்கப்பட்ட ஒரு சகிப்புத்தன்மை சவாரி சான்றிதழ் ஆகும். இதில் இவர் 24 மணி நேரத்தில் 1,600 கிலோமீட்டர் சவாரி செய்து சாதனை புரிந்துள்ளார். உலகின் மிக உயர்ந்த மோட்டார் வசதியுள்ள சாலையான கர்துங்களாவில் சவாரி செய்ததற்காக, பெண் விசையுந்து இந்தியாவின் பிகெர்னி சங்கத்தின் குழுவிற்கு இவர் ஒரு பகுதியாக இருந்ததற்காகவும் , சர்வதேச சாடில்சோர் சாதனைகள் பட்டத்தை பெற்ற முதல் மற்றும் ஒரே பெண்மணி என்பதற்காகவும், கன்னியாகுமரியிலிருந்து லே வரை 154 மணிநேரத்தில் சவாரி செய்ததற்காகவும் இவரது பெயர் லிம்கா சாதனைகள் புத்தகத்தில் மூன்று முறை இடம் பெற்றுள்ளது.  
இவர் , ஊர்வசி படோலே, ஷீதல் பிதாயே ஆகியோருடன் பிகர்னி குழுவின் முக்கிய குழு உறுப்பினராக உள்ளார்.  
சித்ரா பிரியா, பிகெர்னியுடனும், விக்கி கிரேவுடனும் இணைந்து, சர்வதேச Female Ride Day© என்ற பெண்கள் சவாரியின் நிறுவனராகவும், MOTORESS® என்ற நிறுவனத்தின் நிறுவனராகவும் அதன் இயக்குனராகவும் இருக்கிறார். இது சர்வதேச பெண்கள சவாரியின் 10 வது பதிப்பை கொண்டாடியது. இவர்கள் மகாராட்டிராவையும், குசராத்தையும் சுற்றி 10 நாள் சுற்றுப்பயணத்தை ஏற்பாடு செய்தனர். இது மோட்டார் சைக்கிள் மீது பெண்களுக்கு விழிப்புணர்வை ஏற்படுத்தும் சர்வதேச பெண் சவாரி தினத்தின் உலகளாவிய நடவடிக்கையுடன் ஒத்திசைந்தது. இவர் இயற்கை பாதுகாப்பு மற்றும் கிரீன் பீஸ் தன்னார்வத் தொண்டில் ஆர்வம் காட்டுகிறார்.
# சித்ரா பிரியா

## சாதனைகள்

2011 ஆம் ஆண்டில், 24 மணி நேரத்திற்குள் 1,650 கிமீ முடித்து அயர்ன் பட் சங்கத்தால் சாடில் சோர் சான்றிதழை முதல் இந்தியப் பெண் என்ற பெருமையைப் பெற்றார்.
# பூனம் சூரி

**பூனம் சூரி** (*Punam Suri*) என்பவர் இந்தியக் கல்வியாளர், பத்திரிகையாளர் மற்றும் பத்மசிறீ விருது பெற்றவர். சூரி தயானந்த் ஆங்கிலோ-வேத கல்லூரி நிர்வாகக் குழுவின் தலைவராகவும், ஜலந்தர் டிஏவி பல்கலைக்கழக வேந்தராகவும் உள்ளார். இவர் இந்திய நாளிதழான *டெய்லி மிலப்*பின் நிர்வாக ஆசிரியராகவும் இருந்தார்.
# மீனாட்சி விஜயகுமார்

**மீனாட்சி விஜயகுமார்** (*Meenakshi Vijayakumar*) முதல் இந்திய பெண் தீயணைப்பு அதிகாரி ஆவார். இவர் தற்போது சென்னை தாம்பரத்தில் உள்ள மாநில பயிற்சி மையத்தின் இணை இயக்குநராக பணிபுரிகிறார்.இரண்டு உயிர்களைக் காப்பாற்றியதற்காக 2013 ஆம் ஆண்டில் இவர் வீரதீரத்திற்கான ஜனாதிபதி பதக்கத்தை பெற்றார்.இவர் 2019 இல் புகழ்பெற்ற சேவைக்கான ஜனாதிபதி பதக்கத்தையும் பெற்றுள்ளார். தென்கொரியா, ஆஸ்திரேலியா, அமெரிக்காவில் நடைபெற்ற உலக தீயணைப்பு வீரர்கள், உலக காவல் போட்டிகளிலும் மற்றும் நாக்பூரில் நடைபெற்ற தீ விளையாட்டுக்களில் பதக்கம் வென்ற முதல் இந்திய தீயணைப்பு அதிகாரி ஆவார்.
# மீனாட்சி விஜயகுமார்

## கல்வி

இவர் தனது பள்ளிப்படிப்பைசென்னைபரத் சீனியர் செகண்டரி பள்ளியில் பயின்றார். சென்னை எத்திராஜ் கல்லூரியில் ஆங்கில இலக்கியத்தில் பட்டப்படிப்பு மற்றும் முதுகலை பட்டப்படிப்பை முடித்தார். 1991 இல் புதுதில்லியில் உள்ள பாரதிய வித்யா பவனில் இருந்து தொழில்துறை உறவு மற்றும் பணியாளர் மேலாண்மையில் முதுகலை பட்டயப் படிப்பை முடித்தார். 1994 ஆம் ஆண்டு அண்ணாமலைப் பல்கலைக்கழகத்தில் இளங்கலை பட்டப்படிப்பை முடித்தார். தேசிய தீ சேவை கல்லூரியில் மேம்பட்ட பட்டய படிப்புகளையும் முடித்துள்ளார். 2008 ஆம் ஆண்டில் இந்தியாவின் தீயணைப்பு பொறியாளர் நிறுவனத்தால் "பட்டதாரி உறுப்பினர்" சான்றிதழ் இவருக்கு வழங்கப்பட்டது மற்றும் 2014 ஆம் ஆண்டில் யுனைடெட் கிங்டமில் மார்ஷில் உள்ள மார்டன் இன்ஸ்டிடியூட் ஆப் ஃபயர் சயின்ஸ் மற்றும் ஃபயர் சேஃப்டி (HL) மூலம் IFE நிலை 4 சான்றிதழ் வழங்கப்பட்டது. 2014 ஆம் ஆண்டில் இங்கிலாந்தின் தொழில்சார் பாதுகாப்பு மற்றும் ஆரோக்கியத்தில் தேசிய தேர்வு வாரியத்தால் தொழில் ஆரோக்கியம் மற்றும் பாதுகாப்பிற்கான NEBOSH சர்வதேச பொதுச் சான்றிதழும் வழங்கப்பட்டது. முதுகலை வணிக மேலாண்மை (MBA) 2017 ஆம் ஆண்டு முடித்தார்.
# மீனாட்சி விஜயகுமார்

## தொழில்

மீனாட்சி விஜயகுமார் 1990 ஆம் ஆண்டு சென்னை செல்லம்மாள் கல்லூரியில் ஆங்கில உதவி பேராசிரியராக தனது வாழ்க்கையைத் தொடங்கினார். புது தில்லியில் உள்ள ஃபாதர் ஆக்னல் இன்ஸ்டிடியூட் ஆப் மேனேஜ்மென்ட்டில் கம்யூனிகேஷன் டெக்னிக் விரிவுரையாளராகப் பணியாற்றினார்.இவர் 1998 இல் குரூப் 1 சேவை தேர்வில் தேர்ச்சி பெற்றார், ஆனால் தீயணைப்பு சேவையில் பெண் அதிகாரிகளை சேர்க்கலாம் என்று முடிவு செய்யப்படுவதற்கு முன்பு 2003 வரை காத்திருக்க வேண்டியிருந்தது.  
இவர் வட சென்னையில் நான்கரை ஆண்டுகள் மற்றும் புறநகர் சென்னை ஒன்றரை ஆண்டுகள் கோட்ட தீயணைப்பு அதிகாரியாக பணியாற்றினார். இவர் 400 க்கும் மேற்பட்ட தீ மற்றும் மீட்பு அழைப்புகளில் கலந்து கொண்டார்.சுனாமிபேரழிவில்இவர் மீட்புப் பணிகளில் பங்கேற்றார்.இந்தியா முழுவதிலுமிருந்து 30 க்கும் மேற்பட்ட தொகுதி தீயணைப்பு அதிகாரிகளுக்கு இவர் பயிற்சி அளித்துள்ளார்.  
இவருக்கு 2013 ஆம் ஆண்டில், வீரத்திற்கான ஜனாதிபதி தீயணைப்பு சேவை பதக்கம் வழங்கப்பட்டது.இவர் இளம் இந்தியப் பெண்களைத் தொழிலைத் தொடர ஊக்குவிக்கும் வகையில் பேசுகிறார்.
# மீனாட்சி விஜயகுமார்

## தனிப்பட்ட விவரங்கள்

இவர் முன்னாள் இணை பதிவாளர், கூட்டுறவு சமூகம் காலஞ்சென்ற திரு பி.கே. பத்மநாதன் மற்றும் முன்னாள் இயக்குநர், எழும்பூரிலுள்ள குழந்தைகள் மருத்துவமனையின் மருத்துவர் வி. கிருஷ்ணகுமாரியின் மகளாவார். இவர் காமராசர் ஆட்சியில் அமைச்சராக இருந்த பி. கக்கனின் மூத்த பேத்தியும் ஆவார்.
# சந்த் உசுமானி

**சந்த் உசுமானி** (*Chand Usmani*) (3 சனவரி 1933 - 26 நவம்பர் 1989) 1950களிலிருந்து 1980களின் பிற்பகுதி வரை பாலிவுட் திரைப்படங்களில் பணியாற்றிய ஓர் இந்திய நடிகை ஆவார். இவர் 1971இல் சிறந்த துணை நடிகைக்கான பிலிம்பேர் விருதை வென்றார் . சுய தியாகம் செய்யும் மனைவியாகவும், தாய் கதாபாத்திரங்களில் சிறப்பாக நடித்ததற்காகவும் இவர் நினைவுகூரப்படுகிறார். "*ஜீவன் ஜோதி*" என்ற பாலிவுட் படத்தில் நடிகர் சம்மி கபூருக்கு கதாநாயகியாக அறிமுகமானார். பின்னர், *பாரதி, பாப் ரே பாப் , சாம்ராட் பிருத்விராஜ் சவுகான்*, *ரங்கீன் ரேடென், நயா டவுர், பிரேம் பத்ரா, பெச்சான்* உள்ளிட்ட பல படங்களில் முக்கிய வேடங்களில் நடித்தார்.
# சந்த் உசுமானி

## சுயசரிதை

சந்த்பீபி கானம் உசுமானி 3 சனவரி 1933 அன்று உத்தரபிரதேசத்தின் ஆக்ராவில் ஒரு பஷ்தூன் குடும்பத்தில் பிறந்தார். *ஆன் மிலோ சஜ்னா* படத்தின் இயக்குநரான முகுல் தத் என்பவரை திருமணம் செய்து கொண்டார். 1953 ஆம் ஆண்டில், *ஜீவன் ஜோதியில்* சம்மி கபூருக்கு கதாநாயகியாக அறிமுகமானார் (சம்மி கபூரின் அறிமுகமும் கூட). *பாப் ரீ பாப்பில்*, "உசுமானி திரையில் வெளிப்படுத்திய மகிழ்ச்சிக்காக" ஒரு முக்கிய காட்சியைக் குறிப்பிடப்பட்டுள்ளது. இந்தியத் திரைப்பட அறக்கட்டளையின் விமர்சனத்தில் "இதயத்தை சூடேற்றும் புன்னகையுடன் உற்சாகமான சந்த் உசுமானி" என விவரிக்கிறது. இவரது பல பாத்திரங்களில், தன்னையே தியாகம் செய்யும் மனைவியாகவும், தாயாகவும், காதலி அல்லது சகோதரியாகவும் நடித்தார். மகாசுவேதா தேவியின் 1986 சிறுகதையான 'தி வெட்-நர்ஸ்' ஒரு இல் இவரைப்பற்றி சுருக்கமாக விவரித்துள்ளார்.  
::::: ஜசோதா இந்தியப் பெண்மையின் உண்மையான உதாரணம். அவள் கற்பு மற்றும் அன்புள்ள மனைவி மற்றும் அர்ப்பணிப்புள்ள தாய், கற்பனை வரம்புகளை விரிவாக்கும் தியாகம் மற்றும் அர்ப்பணிப்பு ஆகியவற்றை உள்ளடக்கிய இலட்சியங்கள் மற்றும் சதி தொடங்கி பல நூற்றாண்டுகளாக பிரபலமான இந்திய ஆன்மாவில் உயிருடன் இருந்தனர். -சாவித்ரி-சீதா நம் காலத்தில் நிருபா ராய் முதல் சந்த் உசுமானி வரை."
# குதிப்பு

**குதிப்பு**, **சள்ளை மீன்**, **சுதும்பு** (*False trevally*) என்பது லாக்டாரிடே குடும்பத்தைச் சேர்ந்த ஒரு மீன் இனம் ஆகும். அந்தக் குடும்பத்தின் தற்போது உள்ள ஒரே உறுப்பினர் இது மட்டுமே.
# குதிப்பு

## பரவல்

குதிப்பு மீனானது இந்தியப் பெருங்கடல் மற்றும் கிழக்கு ஆப்பிரிக்காவிலிருந்து தென்கிழக்காசியா வரையிலும், மேற்கு பசிபிக் பெருங்கடலில் யப்பானில் இருந்து குயின்சுலாந்து ஆத்திரேலியா வரையிலும் உள்ளது. இது 15 முதல் 100 மீ (49 முதல் 328 அடி) ஆழத்தில் கடல் மற்றும் உவர் நீரில் காணப்படும் ஒரு கடலோர மீன் இனமாகும் . இது ஒரு சுவையான மீன் என்பதால் உள்ளூர் மீன் வணிகத்தில் இது விரும்பப்படும் ஒரு முக்கிய இனமாக உள்ளது.
# குதிப்பு

## விளக்கம்

குதிப்பு மீனின் மேல் உடல் பகுதியானது வெள்ளிநீல நிறத்திலும், அடிப்பகுதி வெள்ளி கலந்த வெள்ளை நிறத்திலும் காணப்படும். மீனின் கன்னச் செவுள்களில் கருப்பு புள்ளி காணப்படும். துடுப்புகள் வெளிர் மஞ்சள் நிறமானவை. இந்த இனம் , வரை வளரும். இருப்பினும் பெரும்பாலானவை தாண்டாது.
# பிருந்தா சோமயா

**பிருந்தா சோமயா** (*Brinda Somaya*; பிறப்பு 28 சூன் 1949) ஓர் இந்திய கட்டிடக் கலைஞரும் நகர்ப்புறத்திலிருக்கும் பழையக் கட்டிடங்களை பாதுகாக்கும் பணியில் ஈடுபடுபவரும் ஆவார்.  
பிருந்தா சோமயா 28 சூன் 1949 அன்று கே. எம். சின்னப்பா - கணவதி சின்னப்பா ஆகியோருக்கு மகளாகப் பிறந்தார். பின்னர் இவர் மும்பையின் கதீட்ரல் &amp;amp; ஜான் கோனன் பள்ளியின் அறிவியல் திட்டத்தில் சேர்ந்தார். பிருந்தா அமெரிக்காவில் ( வட கரொலைனா ) படிக்க 1966இல் மதிப்புமிக்க அமெரிக்க புல சேவை சர்வதேச உதவித்தொகையை வென்றார். அதன்பிறகு, இவர் கட்டிடக்கலையில் ஈடுபட மிகவும் உத்வேகம் பெற்றார்.
# பிருந்தா சோமயா

## தொழில்

பிருந்தா தனது கட்டிடக்கலை பயிற்சியை 1978இல் இந்தியாவின் மும்பையில் தொடங்கினார். இவரது நிறுவனத்தின் முதல் அலுவலகம் இவரது வீட்டுத் தோட்டத்தின் பின்புறம் இருந்தது. ஒரு கட்டிடக் கலைஞரான தனது சகோதரியான ரஞ்சினி கலப்பாவுடன் 1978 முதல் 1981 வரை இவர் சேர்ந்து பணியாற்றினார். இவரது சகோதரி ஒல்லாந்துக்குப் போன பிறகு, இவர் சொந்தமாக வேலை செய்தார். இந்த வளாகங்களில் சில டாட்டா கன்சல்டன்சி சர்வீசஸ், பான்யான் பார்க், மும்பை; நாளந்தா சர்வதேச பள்ளி, வடோதரா; சென்சார் தொழில்நுட்பங்கள், புனே ஆகியவை அடங்கும். அகமதாபாத்தில் உள்ள இந்திய மேலாண்மை நிறுவனத்தின் வரலாற்று லூயிசு கான் கட்டிடங்கள், மும்பையின் இந்திய தொழில்நுட்பக் கழகத்தின் புதிய கல்வி கட்டிடங்கள் ஆகியவற்றின் மறுசீரமைப்பு மற்றும் மேம்பாட்டுக்கான போட்டியில் இவரது நிறுவனம் வெற்றி பெற்றது.  
இவர் தற்போது விசயவாடாவின் திட்டமிடல் மற்றும் கட்டிடக்கலை பள்ளியின் நிர்வாகக் குழுவின் தலைவராக உள்ளார். மேலும், 40 வருட காலப்பகுதியில் 200க்கும் மேற்பட்ட திட்டங்களை உருவாக்கியுள்ளார்.  
1999 இல், பிருந்தா இந்தியாவில் HECAR அறக்கட்டளையின் நிறுவனர் அறங்காவலராக இருந்தார். 2000ஆம் ஆண்டில், இந்தியா, வங்காளதேசம் , இலங்கை, ஆத்திரேலியா, பாக்கித்தானைச் சேர்ந்த பெண் கட்டிடக் கலைஞர்களுக்கான உலகளாவிய காட்சித் தளமான தெற்காசிய பெண்கள் கட்டிடக் கலைஞர்களின் படைப்புகள் குறித்த கண்காட்சியில் மகளிர் தலைவராகவும், கண்காணிப்பாளராகவும் பணியாற்றினார்.
# பிருந்தா சோமயா

## திருமணம்

பிருந்தா சோமயா இருதய அறுவை சிகிச்சை நிபுணர் ஆனந்த் சோமயாவை மணந்தார்.
# வெங்கணை

**வெங்கணை** அல்லது **வெங்கணா** (*Herring*) என்பது பெரும்பாலும் கூட்டமாக கடலில் மேயும் மீனினமாகும். இது குளூபீடே குடும்பத்தைச் சேர்ந்தது. வெங்கணையில் பல உட்பிரிவுகள் உள்ளன.  
வெங்கணை மீனானது பெரும்பாலும் மீன்பிடி கரை மற்றும் கடற்கரைக்கு அருகில் கூட்டமாக நகர்கிறது. குறிப்பாக வடக்கு பசிபிக் மற்றும் வட அட்லாண்டிக் பெருங்கடல்களின், பால்டிக் கடல் ஆழமற்ற, கடல் பகுதிகளில் மற்றும் தென் அமெரிக்காவின் மேற்கு கடற்கரையில் காணப்படுகிறது. *குளூபியா* குடும்பத்தில் மூன்று இனங்கள் அங்கீகரிக்கப்பட்டுள்ளன. இதில் பிடிக்கப்படும் மீன்களில் சுமார் 90% வெங்கணையாக உள்ளது. இவற்றில் மிகுதியானது அட்லாண்டிக் வெங்கணை ஆகும், பிடிக்கப்படும் மொத்த வெங்கணை மீன்களில் பாதிக்கு மேல் உள்ளது. அரபிக்கடல், இந்தியப் பெருங்கடல் மற்றும் வங்காள விரிகுடாவில் வெங்கணை என்று அழைக்கப்படும் மீன்கள் உள்ளன.  
ஐரோப்பாவில் கடல் மீன்பிடி வரலாற்றில் வெங்கணை முக்கியப் பங்கு வகித்தது. மேலும் 20 ஆம் நூற்றாண்டின் முற்பகுதியில், மீன்வள அறிவியலின் பரிணாம வளர்ச்சிக்கு இவை குறித்த ஆய்வு அடிப்படையாக ஆனது. இந்த எண்ணெய் மீன் ஒரு முக்கியமான உணவு மீனாக நீண்ட வரலாற்றைக் கொண்டுள்ளது, மேலும் இவை பெரும்பாலும் கருவாடு, புகை போட்டு பதப்படுத்தபட்ட மீன் புகைபிடித்தல் அல்லது வெங்கணா ஊறுகாய் என பயன்படுத்தப்பட்டுள்ளது.  
வெங்கணாவை "சில்வர் டார்லிங்ஸ்" என்றும் அழைப்பர்.  
=
# நசிரீன் பர்வின் அக்

**நசிரீன் பர்வின் அக்** (*Nasreen Pervin Huq*; பிறப்பு18 நவம்பர் 1958 - 24 ஏப்ரல் 2006 வங்கதேசம்) வங்காளதேசத்தைச் சேர்ந்த முக்கிய பெண் ஆர்வலரும், பெண்கள் உரிமைகளுக்கும் சமூக நீதிக்கும் குரல் கொடுக்கும் பிரச்சாரகரும் ஆவார். டாக்காவில் உள்ள இவரது வீட்டில் நடந்த ஒரு விபத்தில், இவர் ஒரு வாகனத்தால் கொல்லப்பட்டார். இங்கிலாந்தின் ஆக்சன் எயிட் என்ற அரசு சாரா நிறுவனத்தின் இயக்குநராகப் பணியாற்றி வந்த இவர் வேலைக்குச் செல்ல இவரை அழைத்துச் சென்ற இவரது ஓட்டுநரால் வாகனம் ஓட்டப்பட்டது. இவரது மரணம் தற்செயலானது என்று தீர்ப்பளிக்கப்பட்டது என்றாலும், சிலர் வாகன ஓட்டுநருக்கு வெளிநாட்டு நபரால் பணம் செலுத்தப்பட்டதாக நினைக்கிறார்கள்.
# நசிரீன் பர்வின் அக்

## ஆரம்பகால வாழ்க்கையும் கல்வியும்

நசிரீன் வங்காளதேசத்தில் ஒரு முக்கிய குடும்பத்தில் பிறந்தார்; இவரது தந்தை, இரபிகுல் அக், ஒரு பொறியாளராவார். இவரது தாயார், ஜஹேதா கானும், கவிஞரும், கவிதை மொழிபெயர்ப்பாளரும் ஆவார். இவரது ஆரம்பக் கல்வி வங்கதேசத்தில் உள்ள ஒரு கத்தோலிக்க மறை பள்ளியில் (ஹோலி கிராஸ் பெண்கள் பள்ளி மற்றும் கல்லூரி) இருந்தது. டெக்சாஸின் டல்லாஸில் உள்ள தனியார் பெண்கள் பள்ளியான தி ஹொக்கடே பள்ளிக்கு இவரது பெற்றோர் இவரது இளம் வயதில் அனுப்பினர்.  
பர்சேஸில் நியூயார்க் மாநில பல்கலைக்கழகத்தில் உயிரியலில் இளங்கலை பட்டம் பெற்ற பிறகு, இவர் ஊட்டச்சத்து துறையில் கவனம் செலுத்தினார். மேலும், பெர்க்லியின் கலிபோர்னியா பல்கலைக்கழகத்தில் முதுகலைப் பட்டம் பெற்றார். அங்குள்ள ஆசிரியர்களில் ஒருவர் இவரை "வரம்பற்ற ஆற்றல், உற்சாகம் மற்றும் இலட்சியவாதம் கொண்ட ஒரு பெண்" என்று விவரித்தார். தனது படிப்பை முடித்த பிறகு, பல வெளிநாட்டிலுள்ள வங்களாதேசத்தவர்களைப் போலல்லாமல், அமெரிக்காவில் குடியேறாமல் நாடு திரும்ப முடிவு செய்தார். ஏனென்றால் தான் தேசிய வளர்ச்சிக்கு பங்களிக்க முடியும் என்று உணர்ந்தார். பின்னர். இவர் தனது குடும்பத்துடன் வசிக்கும் ஒரு வங்கதேச குழந்தையை தத்தெடுத்தார்.
# நசிரீன் பர்வின் அக்

## வங்காளதேசத்தில் செயல்பாடுகள்

1988 இல் டாக்காவுக்குத் திரும்பியதும் நசிரீன் அக் வங்காளதேச கிராமப்புற முன்னேற்றக் குழுவில் பணி செய்ய நியமிக்கப்பட்டார். இப்போது அதன் சுருக்கத்தால் அறியப்பட்ட, BRAC (வங்காளதேசம் ஊர் முன்னேற்ற செயற்குழு ) வறுமையை ஒழித்து ஏழைகளுக்கு அதிகாரம் அளிக்கும் நோக்கத்துடன் உலகின் மிகப்பெரிய அரசு சாரா நிறுவனங்களில் ஒன்றாகும். இவர் இந்த குழுவின் ஆராய்ச்சி மற்றும் மதிப்பீட்டுப் பிரிவில் சேர்ந்தார். மேலும் அதன் உடல்நலம் மற்றும் ஊட்டச்சத்து திட்டங்களை ஆதரித்து தனது பணி வாழ்க்கையைத் தொடங்கினார். 1992ஆம் ஆண்டில் இவர் அமெரிக்காவின் ஹெலன் கெல்லர் சர்வதேச நிறுவனத்தின் கொள்கை ஆலோசகராக நியமிக்கப்பட்டார். மேலும், ஒரு தேசிய ஊட்டச்சத்து கண்காணிப்பு திட்டத்துக்கும்,ம் ஒரு புதுமையான வீட்டு தோட்டத் திட்டத்திற்கும் பங்களித்தார். 2002ஆம் ஆண்டில் இவர் நிறுவனத்தை விட்டு வெளியேரி வங்காளதேசத்தில் *ஆக்சன் எயிட்* திட்டத்தின் இயக்குநராக பொறுப்பேற்றார். இந்த வேலைக்கு இவர் மிகவும் பொருத்தமாக இருந்தார். ஏனெனில் நிறுவனம் ஆரோக்கியம், வளர்ச்சி மற்றும் சமூக நீதி ஆகிய திட்டங்களை கொண்டுள்ளது.  
இந்த உத்தியோகபூர்வ கடமைகளுடன் இவர் பெண்களின் உடல்நலம் மற்றும் உரிமைகள் துறையில் பல தேசிய நிறுவனங்களுக்கும் சர்வதேச நிறுவனங்களுக்கும் பங்களித்தார். இவர் வங்காளதேச அரசாங்கத்தின் பாலின பிரச்சினைகள் குறித்து ஒரு வழக்கமான ஆலோசகராக இருந்தார். இவர் டாக்காவில் உள்ள சமூக மேம்பாட்டு அறக்கட்டளையின் நிர்வாகக் குழுவில் உறுப்பினராக இருந்தார். இவர் வங்காளதேச மனித உரிமைகள் மற்றும் நிர்வாகத் திட்டத்தின் உறுப்பினராக இருந்தார். இனப்பெருக்க ஆரோக்கியம் குறித்த உலக சுகாதார அமைப்பின் பிராந்திய ஆலோசனைக் குழுவில் உறுப்பினராக இருந்தார். மேலும் இவர் பெண்கள் மற்றும் உடல்நலம் குறித்த ஆசிய பசிபிக் ஆராய்ச்சி மற்றும் வள மையத்தின் திட்ட ஆலோசனைக் குழுவில் உறுப்பினராக இருந்தார்.
# நசிரீன் பர்வின் அக்

## அஞ்சலி

- The Guardian newspaper, UK
- The Independent newspaper, Bangladesh
- Banglarights.net, Bangladesh
# வேலம்பட்டி, அரூர்

**வேலம்பட்டி** (*Velampatti*), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேப்பம்பட்டி ஊராட்சிக்கு உட்பட்டது.
# வேலம்பட்டி, அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், அரூரில் இருந்து 7 கிலோ மீட்டர் தொலைவிலும், மாநில தலைநகரான சென்னையிலிருந்து 252 கிலோ மீட்டர் தொலைவிலும் உள்ளது.
# வேலம்பட்டி, அரூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 331 குடும்பங்களும் 1334 மக்களும் வசிக்கின்றனர். இதில் 666 ஆண்களும் 668 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 54.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அபய் தியோல்

**அபய் சிங் தியோல்** (Abhay Singh Deol பிறப்பு 15 மார்ச் 1976), ஓர் இந்திய நடிகர் மற்றும் தயாரிப்பாளர் ஆவார், இவர் முக்கியமாக இந்தி மொழி திரைப்படங்கள் மற்றும் தமிழ் மொழி திரைப்படங்களில் பணியாற்றுகிறார். இந்தி சினிமாவின் நாடக அரங்கு தயாரிப்புகளில் சிறு வயதில் நடிக்கத் தொடங்கினார். தியோல் 2005 இல் இம்தியாசு அலியின் காதல் நகைச்சுவைத் திரைப்படமான *சோச்சா நா* மூலம் திரையில் அறிமுகமானார்.  
இவரது அறிமுகத்தின் பரவலான வெற்றிக்குப் பிறகு, *மனோராமா சிக்ஸ் ஃபீட் அண்டர்* (2007) போன்ற படங்களில் நடித்ததற்காக தியோல் பாராட்டப்பட்டார், இது இவருக்கு இந்தோ-அமெரிக்கன் ஆர்ட்ஸ் கவுன்சில் திரைப்பட விழாவில் சிறந்த நடிகருக்கான விருதை பெற்றுத் தந்தது மற்றும் வணிக ரீதியாக வெற்றிகரமான *ஓய் லக்கி!* *லக்கி ஓ!* (2008). 2009 ஆம் ஆண்டில் அனுராக் காஷ்யப்பின் நகைச்சுவைத் திரைப்படமான *தேவ். டி படத்தில் தேவ் கதாபாத்திரத்தில் நடித்தார்.*, பெங்காலி பழமைவாத புனிதமான *தேவதாஸின்* நவீன காலத் தழுவல் ஆகும். படத்தின் வெற்றியைத் தொடர்ந்து, தியோல் பரவலான அங்கீகாரத்தைப் பெற்றார். காதல் நகைச்சுவை நாடகமான *ஆயிஷா* (2010) இல் சோனம் கபூருக்கு இணையான ஆண் கதாபாத்திரத்தில் நடித்தார்.  
தியோல் தனது தொழில் வாழ்க்கையின் ஆரம்பத்தில் சுயாதீனப் படங்களில் நடித்தார், பின்னர், 2011 இல் இவர் சோயா அக்தரின் *ஜிந்தகி நா மிலேகி தோபரா* என்ற படத்தில் நடித்தார், அது பாலிவுட்டில் அதிக வசூல் செய்த படங்களில் ஒன்றாக ஆனது. இவரது நடிப்பு பரவலான வரவேற்பைப் பெற்றது மற்றும் சிறந்த துணை நடிகருக்கான பிலிம்பேர் விருதுக்கான முதல் பரிந்துரையைப் பெற்றது. *ரோல், மூவி* (2010) மற்றும் போர் திரைப்படமான *சக்ரவ்யூஹ்* (2012) உள்ளிட்ட சுயாதீன படங்களில் தியோல் நடித்தார்*,* அதே நேரத்தில் காதல் திரைப்படமான *ராஞ்சனா* (2013) மற்றும் காதல் நகைச்சுவைத் திரைப்படமான *ஹேப்பி பாக் ஜெயேகி* (2016) உட்பட வணிக ரீதியாக வெற்றிகரமான படங்களில் நடித்தார். பின்னர் இவர் தமிழ் மொழியில் ஹீரோவில் அறிமுகமானார். இவரது கதாப்பத்திரம் பரவலாக வரவேற்வினைப் பெற்றது.  
தியோல் 2009 இல் நிறுவப்பட்ட ஃபார்பிடென்ட் ஃபிலிம்சு என்ற தயாரிப்பு நிறுவனத்தை துவங்கினார். இவர் ஒரு தீவிர பரோபகாரர் மற்றும் பல்வேறு தன்னார்வ தொண்டு நிறுவனங்களை ஆதரிக்கிறார்.
# அபய் தியோல்

## ஆரம்ப கால வாழ்க்கை

தியோல் ஒரு பஞ்சாபி குடும்பத்தில் அஜித் சிங் தியோல் மற்றும் உஷா தியோலுக்கு மகனாகப் பிறந்தார். இவர் நடிகர் தர்மேந்திராவின் மருமகன் மற்றும் சன்னி தியோல், பாபி தியோல், ஈஷா தியோல் மற்றும் அகானா தியோலின் உறவினர் ஆவார்.
# அபய் தியோல்

## ஊடகங்களில்

சிக்கலான கதாபாத்திரங்களை எப்படி நடிப்பது என்பதைத் தொடர்ந்து புரிந்துகொண்ட ஒரு நடிகர் என்று இந்திய ஊடகங்களால் தியோல் விவரிக்கப்படுகிறார். "இந்திய சினிமாவின் புதிய முகம்" போன்ற தலைப்புகளுடன்" *இவர் மேன்ஸ் வேர்ல்ட்* மற்றும் *டைம் இவுட் மும்பை* உட்பட பல பத்திரிகை அட்டைகளில் தோன்றினார்,. 2009 ஆம் ஆண்டில், *ஜூம்* இன் "மிகவும் விரும்பத்தக்க ஆண்கள்" பட்டியலில் ஏழாவது இடத்தினை தியோல் பெற்றார். தியோல் இஸ்ரேலிய தற்காப்புக் கலை கிராவ் மகாவைம் கற்றுக்கொண்டார். இவர் சமூக ஊடகங்களில் பெண்ணியவாத கருத்துக்களை வெளிப்படுத்தியுள்ளார் மேலும் இந்தியாவில் சிறுபான்மையினர் மற்றும் புலம்பெயர்ந்தோர் உரிமைகள் பற்றியும் குரல் கொடுத்துள்ளார்.
# எ. வெளாம்பட்டி

**எ. வெளாம்பட்டி** (*A Velampatti*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது அக்ரஹாரம் ஊராட்சிக்கு உட்பட்டது.
# எ. வெளாம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரில் இருந்து 26 கிலோ மீட்டர் தொலைவிலும், மாநில தலைநகரான சென்னையிலிருந்து 260 கிலோ மீட்டர் தொலைவிலும் உள்ளது.
# ரேணுகா ராய்

**ரேணுகா ராய்** (*Renuka Ray*;1904-1997) இந்தியாவின் சுதந்திர போராட்ட வீரரும், சமூக ஆர்வலரும், அரசியல்வாதியும் ஆவார்.  
பிரம்ம சமாஜத் சீர்திருத்தவாதியான, நிபரன் சந்திர முகர்ஜிக்கும் இந்திய ஆட்சிப்பணி அதிகாரியும் சதீஷ் சந்திர முகர்ஜியின் மகளும் சமூக சேவகரும் அகில இந்திய மகளிர் மாநாட்டின் உறுப்பினருமான சாருலதா முகர்ஜிக்கும் மகளாகப் பிறந்தர். 1988 ஆம் ஆண்டில் இந்திய அரசால் இவருக்கு பத்ம பூசண் வழங்கப்பட்டது.
# ரேணுகா ராய்

## ஆரம்பகால வாழ்க்கையும் கல்வியும்

இவர் தனது பதினாறாவது வயதில் மகாத்மா காந்தியுடன் தொடர்பு கொண்டார். அவரால் பெரிதும் செல்வாக்குப்பட்டார். பிரித்தானிய இந்திய கல்வி முறையை புறக்கணிக்க காந்திஜியின் அழைப்பிற்கு பதிலளிக்க இவர் கல்லூரியை விட்டு வெளியேறினார். இருப்பினும், பின்னர் இவருடைய பெற்றோர் காந்தியடிகளிடம் சொல்லி மேலதிக படிப்புக்காக இலண்டன் செல்லும்படி இவரை வற்புறுத்தியபோது, இவர் 1921இல் இலண்டன் பொருளியல் பள்ளியில் சேர்ந்தார். இவர் தனது சிறு வயதிலேயே சத்யேந்திர நாத் ராய் என்பவரை மணந்தார்.
# ரேணுகா ராய்

## குடும்பம்

இவருடைய தாய்வழி தாத்தாவும் பாட்டியும் அவர்கள் காலத்தில் மிகவும் புகழ்பெற்றவர்களாக இருந்தனர். தாய்வழி தாத்தா பேராசிரியர். பி. கே. ராய் ஆக்சுபோர்டு பல்கலைக்கழகத்தில் டி பில் பெற்ற முதல் இந்தியரும் இந்திய கல்வி சேவையின் உறுப்பினரும், கொகத்தாவின் புகழ்பெற்ற மாநிலக் கல்லூரியின் முதல் இந்திய முதல்வரும் ஆவார். தாய்வழி பாட்டி சரளா ராய் நன்கு அறியப்பட்ட சமூக சேவகர். அவர் பெண்களின் விடுதலைக்காக உழைத்தார். கோகலே நினைவுப் பள்ளி மற்றும் கல்லூரியின் நிறுவனரும், கொல்கத்தா பல்கலைக்கழகத்தின் ஆட்சிக்குழுவில் உறுப்பினரான முதல் இந்தியப் பெண்ணும் ஆவார். சரளா ராய் புகழ்பெற்ற பிரம்ம சீர்திருத்தவாதி துர்காமோகன் தாஸின் மகளும், லேடி அபலா போஸ், எஸ்.ஆர்.தாஸ் ஆகியோரின் சகோதரியும், புகழ்பெற்ற தூன் பள்ளியின் நிறுவரும் தேசபந்து சித்தரஞ்சன் தாஸின் உறவினருமாவார்.  
இவரது உடன்பிறந்தவர்களில் சுப்ரத்தோ முகர்ஜி டோக்கியோவில் இறந்த இந்திய விமானப்படையின் முதல் விமானப்படை தளபதி ஆவார். விஜய லட்சுமி பண்டிட் , இரயில்வே வாரியத்தின் தலைவரும் கேசவ சந்திர சென்னின் பேத்தி வயலெட்டை மணந்த பிரசாந்த முகர்ஜி ஆகியோரின் மருமகளான சாரதா முகர்ஜியை (என்கிற பாண்டிட்) திருமணம் செய்துகொண்டார். இவரது தங்கை நிதா சென்னின் மகள் கீதி சென் ஒரு புகழ்பெற்ற கலை வரலாற்றாசிரியராவர்.
# ரேணுகா ராய்

## தொழில்

இந்தியா திரும்பியதும், இவர் அகில இந்திய மகளிர் மாநாட்டில் சேர்ந்தார். பெற்றோரின் சொத்தில் பெண்களின் உரிமைகள் மற்றும் பரம்பரை உரிமைகளை வென்றெடுக்க கடுமையாக உழைத்தார். 1932இல் அகில இந்திய மகளிர் மாநாட்டின் தலைவரானார். இவர் 1953-54 ஆண்டுகளில் அதன் தலைவராகவும் இருந்தார்.
# ரேணுகா ராய்

## எழுத்து

இவர் *என் நினைவுகள்: காந்திய காலத்திலும் அதற்குப் பிறகும் சமூக மேம்பாடு* என்ற புத்தகத்தின் ஆசிரியராவார்.
# கல்பனா சக்மா

**கல்பனா சக்மா** வங்காளதேசத்தைச் சேர்ந்த மனித உரிமை ஆர்வலர் மற்றும் பெண்ணியவாதி. மலைவாழ் பெண்கள் கூட்டமைப்பின் ஒருங்கிணைப்பு செயலராக இருந்தார். இவரும் இவரது இரு உடன்பிறப்புகளும் சூன் 12, 1996இல் இலல்லியகோனா சிற்றூரிலிருந்த அவர்களது வீட்டிலிருந்து வங்காளதேச படைத்துறையால் கடத்தப்பட்டதாக நம்பப்படுகிறது. கல்பனா சக்மா இன்றும் காணக் கிடைக்கவில்லை. இவரது கடத்தலுக்காக ஒருவரும் குற்றம் சாட்டப்படவில்லை. கடத்தலுக்குப் பின்னர் கொல்லப்பட்டிருக்கலாம் என நம்பப்படுகின்றது.
# கல்பனா சக்மா

## இளமைக் காலம்

கல்பனா சக்மா சிட்டகொங் மலைப்பகுதிகளில் துடிப்பான மனித உரிமை ஆர்வலராக அறியப்பட்டார். வங்காளதேச மலைவாழ் பெண்கள் கூட்டமைப்பின் ஒருங்கிணை செயலாளராக செயலாற்றி வந்தார். உள்நாட்டு ஆண்களையும் பெண்களையும் அடக்கியும் தொல்லைப் படுத்தியும் வந்த வங்காளதேசப் படையினரை கடுமையாக கண்டித்து வந்தார். குறிப்பாக மலையக பெண்களின் உரிமைக்காகவும் படைத்துறையினரின் அத்துமீறல்களுக்கு எதிராகவும் சிட்டகொங் மலைப்பகுதிகளில் மாநாடுகள், கருத்தரங்குகள் மற்றும் சந்திப்புகளை ஒருங்கிணைத்து வந்தார். சிட்டகொங் மலைப்பகுதி மக்களின் ஆயுதமேந்திய விடுதலை இயக்கமாக விளங்கிய பர்பத்திய சட்டகிராம் ஜன சம்கத்தி சமிதியின் தன்னாட்சி முழக்கத்திற்கு ஆதரவாக இருந்தார்.  
1997, திசம்பர் 2 அன்று கையொப்பமிட்ட சிட்டகொங் அமைதி உடன்பாட்டிற்கேற்ப இந்த அமைப்பு தங்கள் ஆயுதங்களை சரணிட்டனர். தற்போது இப்பகுதி மக்களின் நலம் பேணும் அரசியல் கட்சியாக விளங்குகின்றது. 12 சூன் 1996 நடந்த வங்காள தேச நாடாளுமன்றத்திற்கான பொதுத் தேர்தலில் பகாரி கன பரிசத்தின் மூத்த தலைவராக இருந்த சுயேட்சை வேட்பாளர் பிஜய் கேத்தன் சக்மாவிற்காக ஆதரவு திரட்டி வந்தார். இந்த ஏழாவது பொதுத்தேர்தல் நடக்க சில மணித்துளிகளே இருக்கையில் கல்பனா கடத்தப்பட்டார்.
# கல்பனா சக்மா

## கடத்தல்

1996 சூன் மாதம் 12ஆம் நாள் இரவு 1:00&nbsp;மணிக்கு, பொதுத் தேர்தல் துவங்க 6 மணி நேரமே இருக்கையில், கல்பனா சக்மா வங்காளதேச படைத்துறையினர் என கருதப்படுபவர்களால் ரங்கமதி மாவட்டத்தில் இலல்லியகோனா என்ற சிற்றூரிலிருந்த அவரது இல்லத்திலிருந்து கடத்தப்பட்டார். கோஜொய்சாரி படைவீட்டிலிருந்த படைத்துறை லெப்டினென்ட் பெர்டூசு என்பவரும் நூருல் அக், சாலே அகமது என்ற இரு சிற்றூர் பாதுகாப்பு படை உறுப்பினர்களும் கல்பனா வீட்டை கைப்பற்றுகை செய்து கல்பனாவை வலுக்கட்டாயமாக பிடித்துச் சென்றனர். கல்பனாவின் 60 அகவை அன்னை பாதுனி சக்மா நிருபர்களுக்கு கூறுகையில் -  
<blockquote>""அந்த நேரத்தில் வீட்டில் யார் இருக்கிறார்கள் என்று வெளியில் இருந்து யாரோ அழைத்தார்கள். நாங்கள் அப்போது ஆழ்ந்த உறக்கத்தில் இருந்தோம். பின்னர் அவர்கள் வீட்டின் பூட்டை வெளியில் இருந்து உடைத்து வீட்டிற்குள் வந்தனர். அவர்கள் எங்கள் முகத்தில் சுடரொளியை ஒளிரச் செய்து என் இளைய மகன் குதிராமை அழைத்துச் சென்றனர். 'சார்' (லெப். பெர்தூசு) பேச விரும்புவதாக அவர்கள் கூறினர். சில நிமிடங்களில், என் மூத்த மகன் காளிசரண் மற்றும் மகள் கல்பனா ஆகியோரும் அழைத்துச் செல்லப்பட்டனர். அப்போது, நானும் காளிசரனின் மனைவியும் மட்டுமே வீட்டில் இருந்தோம்."</blockquote>  
குடும்பத் தலைவரும் விவசாயியுமான காளிசரண் கூறுகையில் மூன்று பேருடைய கண்களும் கைகளும் கட்டப்பட்டு வீட்டின் கிணற்றடியில் அமர வைக்கப்பட்டனர். அவர்களில் சிலர் கடைத்துறை சீருடையிலும் வேறு சிலர் லுங்கியிலும் இருந்தனர். முதலில் குதிராம் அழைக்கப்பட்டார். வங்காள மொழியில் பேசினர். கிணறு அருகே நீர்நிலை ஒன்றில் குதிராம் குனிய வைக்கப்பட்டார். அப்போது சுடுங்கள் என்ற ஆணையைக் கேட்ட குதிராம் உடனே தனது கட்டுக்களை கழட்டிக் கொண்டு நீரிலேயே ஓடி தப்பித்துக் கொண்டார். துப்பாக்கி சுட்ட ஒலியையும் கூக்குரலையும் அடுத்து காளிசரணும் தன் கைக்கட்டுகளை விடுவித்துக் கொண்டு ஓடி விட்டார். தாம் ஓடுகையில் பின்னால் கல்பனா "தாதா,தாதா, மாரே பஜா" (அண்ணா,அண்ணா, என்னைக் காப்பாற்று) எனக் கதறுவதைக் கேட்டதாக பின்னாளில் நிருபர்களுக்குக் கூறினார்.
# கல்பனா சக்மா

## கடத்தல்

### தேடுகை

இச்செய்தி சிற்றூரின் அனைத்திடங்களுக்கும் விரைவில் பரவியது. விடியற்காலையில் சாம்ராட் சூர் சக்மா என்ற அமைப்பினரின் உதவியுடன் குதிராம் கோஜொய்சாரி படைவீட்டிற்கு சென்று கல்பனா சக்மா குறித்து விசாரித்தார். முகாம் அதிகாரிகள் அவரை சாந்தி பாகினி என்ற தடைசெய்யப்பட்ட அமைப்பின் உறுப்பினராக குறிப்பிட்டு எச்சரித்தனர். இதனால் ஏமாற்றத்துடன் குதிராம் வீடு திரும்பினார். மற்றொருபுரம் காளிசரண் உள்ளூர் காவல்நிலையம் சென்று குற்றத்தை பதிவு செய்தார். இருப்பினும் காவல்துறையோ படைத்துறையோ கல்பனாவை கண்டறிய எவ்வித முயற்சியும் எடுக்கவில்லை.
# கல்பனா சக்மா

## கடத்தல்

### அரசின் பங்கு

தேசி, பன்னாட்டு ஊடகங்களில் இச்செய்தி வெளிவந்த பிறகு ரங்கமதி காவல்துறைக் கண்காணிப்பாளர் கல்பனா வீட்டிற்கு வந்தார். ரங்கமதி மாவட்டத்தில் மட்டும் 180 படைவீடுகள் இருப்பதாகவும் அங்குள்ள அனைவரையும் விசாரிப்பது இயலாத ஒன்று என்றும் தெரிவித்தார். 14 சூலை 1996 அன்று பல பெண்கள் அமைப்புகள் ஒன்றாக வங்காளதேச உள்துறை அமைச்சருக்கு மனு கொடுத்தனர். உள்துறை அமைச்சர் சிட்டகொங் மலைப்பகுதி சட்டம் ஒழுங்கு தம்முடையதில்லை என்று கூறி பிரதமரிடம் முறையிட பரிந்துரைத்தார். சிட்டகொங் வங்காளதேச படைத்துறையின் நேரடி கட்டுப்பாட்டில் இருப்பதாக கூறினார். காவல்துறை விசாரணைகளில் உள்ளூர் சாட்சிகளின் வாக்குமூலங்கள் எடுத்துக் கொள்ளப்படவில்லை. முதன்மைக் குற்றவாளியையும் விசாரிக்க வில்லை.
# கல்பனா சக்மா

## கடத்தல்

### வங்காளதேச படைத்துறையின் பங்கு

18 சூலை 1996 அன்று வங்காளதேச படைத்துறை கல்பனா சக்மாவை குறித்த தகவல் தருவோருக்கு டாக்கா 50,000 தருவதாக உலங்கு ஊர்தியிலிருந்து துண்டுப் பிரசுரங்களை வீசியது. படைத்துறையினர் வேண்டுமென்றே உண்மை வெளிவருவதை தடுப்பதாக மனித உரிமை அமைப்பான மலையக மனித உரிமை கண்காணிப்பு மன்றம் குற்றஞ் சாட்டியது. படைத்துறை லெப். பெர்டூசோ மற்ற படைத்துறை அதிகாரிகளோ இதில் ஈடுபடவில்லை என உறுதியாக மறுத்தது. தொடர்ந்த போராட்டங்களுக்கும் கண்டனங்களுக்கும் பின்னர் படைத்துறையினர் இதனை "காதல் விவகாரம்"என மறைக்கப் பார்த்தனர். இதனையும் மாற்றிக்கொண்டு 23 சூலை 1996 அன்று வெளியிட்ட அறிக்கையில் - "கல்பனா சக்மா கடவுச்சீட்டு பயன்படுத்தி வெளிநாட்டிற்கு இரகசியமாக சென்று விட்டார்" எனக் கூறினர். ஆனால் இதனை மறுத்த உள்ளூர் ஆர்வலர்கள் அவரிடம் கடவுச்சீட்டு இல்லாததை உறுதி செய்தனர். குற்றமிழைத்த அதிகாரிகள் இன்னமும் சேவையில் தொடர்வதாக பெண்ணிய குழுக்கள் குற்றஞ் சாட்டியுள்ளன.
# நிதி கோயல்

**நிதி கோயல்** (Nidhi Goyal பிறப்பு 21 செப்டம்பர் 1985) ஓர் இந்திய இயலாமை மற்றும் பாலின உரிமை ஆர்வலர் ஆவார், இவர் ஐ.நா. மகளிர் நிர்வாக இயக்குநரின் ஆலோசனைக் குழுவில் உறுப்பினராக நியமிக்கப்பட்டுள்ளார். கோயல், மும்பை *ரைசிங் ஃபிளேம்* எனும் அரசு சார்பற்ற அமைப்பின் நிறுவனர் மற்றும் நிர்வாக இயக்குநராக உள்ளார். இந்த அமைப்பு பாலியல், பாலினம், சுகாதார மற்றும் உரிமைகள் பெண்கள் மற்றும் மாற்றுத் திறனாளி பெண்கள் ஆகியோர் தொடர்பான சேவைகளைச் செய்து வருகிறது. இவர் ஒரு *ஸ்டாண்ட்-அப்* நகைச்சுவை நடிகையும் ஆவார்.
# நிதி கோயல்

## ஆரம்ப கால வாழ்க்கை

கோயல் மும்பையில் பிறந்து வளர்ந்தார். மாற்றுத்திறனாளிகளுக்கான உரிமைகள் அடிப்படையிலான வேலைக்கு மாறுவதற்கு முன்பு இவர் மக்கள் ஊடகங்களில் ஒரு தொழிலைத் தொடங்கினார். இவரது கண்பார்வை பறிபோவதர்கு முன்னால் கோயல் ஒரு உருவப்படம் ஓவியர் ஆக வேண்டும் என்று விரும்பினார், 4. வயது முதல் இவர் ஓவியம் வரைந்தார். இவர் முதலில் கண் நோய் கண்டறியப்பட்டபோது, கோயல் தனது குடும்பத்தின் ஆதரவு தனக்கு முக்கியமானதாக இருந்ததாக கூறுகிறார். இவளுடைய குடும்பத்தின் இந்த ஆதரவு, குறைபாடுகள் உள்ள மற்ற பெண்களுக்கு ஆதரவை வழங்குவதற்கு இவர் உந்தப்பட்டாள்.
# நிதி கோயல்

## செயற்பாடு மற்றும் வக்காலத்து

### குறைபாடுகள் உள்ள பெண்களின் பாலியல் மற்றும் இனப்பெருக்க உரிமைகள்

கோயல் மாந்தப் பாலுணர்வியல் ,பாலியல் மற்றும் இனப்பெருக்க ஆரோக்கியம் ,மாற்றுத் திறன் கொண்ட பெண்கள் மற்றும் சிறுமிகளுக்கான உரிமைகள் தொடர்பான பிரச்சினைகளுக்கு வாதிடுகிறார். கோயல் தனது செயல்பாட்டுப் பயணத்தில் பாலியல் மற்றும் இனப்பெருக்க ஆரோக்கியம் மற்றும் உரிமைகள் ஆகியவற்றில் கவனம் செலுத்தத் தொடங்கினார். கோயல் ஆரம்பத்தில் பாலுறவு தொடர்பாக வேலை செய்யத் தொடங்கியபோது, இந்த வேலையின் முக்கியத்துவத்தை மக்கள் கேள்விக்குள்ளாக்கியதோடு, "போலி-செயற்பாடு" மற்றும் "உயரடுக்கு செயற்பாடு" என்று அழைத்ததால், இவர் பின்னடைவையும் எதிர்கொண்டார். இவர் மாற்றுத் திறன் கொண்ட பெண்களின் பாலியல் மீறல்கள் பற்றியும் பேசியுள்ளார் மி டூ இயக்கத்தின் போது மாற்றுத் திறன் பெண்களின் அமைதி பற்றியும் பேசினார்.  
மாமா கேசின் #என் உடல், என் விருப்பம் பிரச்சாரத்தில் கோயல் இடம்பெற்றார், அங்கு ஊனமுற்ற பெண்கள் எப்படி உதவியற்றவர்களாக அல்லது மீ நாயகர்களாகப் பார்க்கப்படுகிறார்கள், ஆனால் "சாதாரணமாக" பார்க்கப்படவில்லை என்பது குறித்து இவர் உரையாடினார்..
# நிதி கோயல்

## செயற்பாடு மற்றும் வக்காலத்து

### கொள்கை மற்றும் சட்ட வாதாடல்

சர்வதேச மனித உரிமைகள் ஆராய்ச்சி மற்றும் மனித உரிமைகள் கண்காணிப்பகத்திற்கான "*இன்விசிபிள் விக்டிம்சு ஆஃப் செக்சுவல் வயலன்சு:ஆசசு டூ ஜஸ்டிசு ஃபார் விமன் அண்ட் கேர்ள்சு வித் டிசபிளிய்யீசு இன் இண்டியா"* எனும் தலைப்பிலான அறிக்கையினை இணைந்து எழுதினார். இதில் மாற்றுத் திறனாளிகள் பெண்கள் பற்றிய கருத்துக்கள் இடம்பெற்றுள்ளது. பாலியல் வன்கொடுமையில் இருந்து தப்பிய பெண்கள் மற்றும் மாற்றுத்திறனாளிகள் சட்ட உதவி மற்றும் நீதியை அணுகும்போது எதிர்கொள்ளும் சவால்களை இந்த அறிக்கை பார்க்கிறது. 2013 ஆம் ஆண்டு முதல் பாலியல் வன்முறையில் இந்தியா முக்கியமான சட்டச் சீர்திருத்தங்களைச் செய்தாலும், குறைபாடுகள் உள்ள பெண்கள் மற்றும் சிறுமிகளுக்கு இன்னும் சமமான நீதி கிடைக்கவில்லை என்றும் "பாலியல் வன்முறையில் கண்ணுக்குத் தெரியாத பாதிக்கப்பட்டவர்களாக இவர்கள் இருப்பதாகவும்" கோயல் கூறினார்.
# வேணக்கம்பட்டி

**வேணக்கம்பட்டி** (*Venakkampatti*), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது சந்தப்பட்டி ஊராட்சிக்கு உட்பட்டது.
# வேணக்கம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், அரூரில் இருந்து 9 கிலோ மீட்டர் தொலைவிலும் உள்ளது.
# வேணக்கம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 16 குடும்பங்களும் 61 மக்களும் வசிக்கின்றனர். இதில் 33 ஆண்களும் 28 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 80.36 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்கூடுதல் ஆகும்.
# பாப்ரா செரீப்

**பாப்ரா செரீப்** (*Babra Sharif*), (பிறப்பு 10 திசம்பர் 1954) ஓர் பாக்கித்தான் திரைப்பட நடிகையாவார். இவர் 1970களின் நடுப்பகுதியிலிருந்து 1980கள் வரை தான் நடித்த பாத்திரங்களுக்கு மிகவும் பிரபலமானவர். இவர் தொலைக்காட்சி விளம்பரங்களில் தனது வாழ்க்கையைத் தொடங்கினார். ஷாஹித், நதீம் பேக், வஹீத் முராத், குலாம் மொஹைதீன், பைசல் ரஹ்மான், முஹம்மது அலி , சுல்தான் ரஹி உட்பட இவரது காலத்தின் பல பிரபலமானவர்களுடன் இவர் பணியாற்றியுள்ளார். இவர் பாக்கித்தானில் உருது படங்களில் நடித்து பெரும் வெற்றி பெற்றார். இவர் ஒரு நடிகையாக தனது பன்முகத்தன்மையை நிரூபித்த பல்வேறு பாத்திரங்களை செய்தார். சில விமர்சகர்கள் இவரை பாக்கித்தானில் இருந்த காலத்தின் சிறந்த நடிகையாகவும் கருதினர்.  
இவர் 100க்கும் மேற்பட்ட திரைப்படங்களில் பணியாற்றியுள்ளார்.
# பாப்ரா செரீப்

## ஆரம்ப கால வாழ்க்கை

செரீப் பாக்கித்தானின் இலாகூரில் ஒரு நடுத்தர வர்க்க பாக்கித்தான் கிறிஸ்தவ குடும்பத்தில் பிறந்தார். சிறுவயதிலிருந்தே, இவர் நிகழ்ச்சி வணிகத்தில் கணிசமான ஆர்வம் காட்டினார்.
# பாப்ரா செரீப்

## தொழில்

### விளம்பரமும் தொலைக்காட்சியும்

செரீப் 12 வயதில் விளம்பரங்களுக்கு மாதிரியாக நடிக்கத் தொடங்கினார்; இவர் 1973 இல் *<nowiki/>'ஜெட்' வாஷிங் பவுடர்* விளம்பரத்தில் தனது இருப்பை வெளிப்படுத்தினார். மேலும், *ஜெட்' பவுடர் கேர்ள்* என்றும் அறியப்பட்டார். அழகான கூந்தலைக் கொண்டிருந்த கவர்ச்சியான மற்றும் புத்திசாலியான் இவர் விரைவில் ஒரு வீட்டுப் பெயராக மாறினார். அதே ஆண்டில், இவர் மொஹ்சின் ஷிராஜியின் தொலைக்காட்சி நாடகத்தில் தோன்றினார். இது ஒரு கராச்சி தொலைக்காட்சி நிலையத்திலிருந்து ஒளிபரப்பப்பட்டது. மேலும் பாக்கித்தன் தொலைக்காட்சியின் ஹசீனா மொயின் எழுதிய ஷிரின் கான் இயக்கிய நகைச்சுவை நாடகமான *கிரண் கஹானி* யில் நடித்திருந்தார். 1992 இல் மீண்டும் தொலைக்காட்சிக்கு வந்தார். அன்வர் மக்சூத்தின் பாக்கித்தான் தொலைக்காட்சி நகைச்சுவை நாடகம் *நாடான் நாடியாவில்* நடித்தார்.  
'லக்ஸ்' விளம்பரத்தில், 'ஆகிர் லாக் ஹமரா செஹ்ரா ஹி டிக்டே ஹெய்ன்', (பொருள்: மக்கள் எங்கள் முகத்தை (முகங்களை) மட்டும் பார்க்கிறார்கள்) என்ற வாக்கியத்துடன் தோன்றினார். இது இவரது புகழை மேலும் மேலே கொண்டு சென்றது.
# பாப்ரா செரீப்

## தொழில்

### திரைப்படங்கள்

1974 ஆம் ஆண்டில், ஷமிம் ஆரா தனது *பூல்* படத்திற்காக இவரை ஒப்பந்தம் செய்தார். இது எஸ். சுலைமான் இயக்க திட்டமிடப்பட்டது. அதே நேரத்தில், எஸ். சுலைமான் தனது *இன்திசார்* படத்திற்காக இவர் ஒப்பந்தம் செய்தார். இரண்டு படங்களுமே 1974இல் வெளியிடப்பட்டது ஆனால் தற்செயலாக, *இன்திசார்* படம் *பூல்* படத்துக்கு முன்பு வெளியிடப்பட்டன. எனவே, இவர் *இன்திசார்* படத்தில் துணை கதாபாத்திரமாக அறிமுகமானார். நாசர் ஷபாப் இயக்கிய ஒரு பொன்விழா கண்ட1974இல் வெளியான *ஷாமா* என்ற மற்றொரு வெளியீடில் வஹீத் முராத், தீபா, முகமது அலி மற்றும் நதீம் ஆகியோருடன் இணைந்து நடித்திருந்தார்.  
படங்களில் பணிபுரிந்த போதிலும், இவர் திரைப்படங்களில் அதிக வாய்ப்புகளைத் தேட வேண்டியிருந்தது. அது உடனடியாக வரவில்லை. 1975ஆம் ஆண்டில், இயக்குநர் மசூத் பர்வேசின் *மேரா நா படாய் கான்* திரைப்படத்தில் துணை நடிகையாக தோன்றினார். நீலோ மற்றும் ஷாஹித் ஆகியோர் முக்கிய வேடங்களில் நடித்திருந்தனர். பின்னர், தனது முயற்சியைத் தீவிரப்படுத்தி தன்னை பாக்கித்தான் திரைப்படத்தில் தனது தகுதியை நிரூபித்தார்.
# பிரவீணா மேத்தா

**பிரவீணா மேத்தா** (*Pravina Mehta*) என்பவர் மும்பையைச் சேர்ந்த முன்னணி இந்தியக் கட்டடக் கலைஞரும், திட்ட வரைவாளரும், மற்றும் ஒரு அரசியல் ஆர்வலரும் ஆவார். இந்திய விடுதலை இயக்கத்தின் போது, இவர் சுதந்திர போராட்ட வீரரான சரோஜினி நாயுடுவால் ஈர்க்கப்பட்டு, பிரித்தானிய இந்திய அரசை எதிர்த்து வீதி ஆர்ப்பாட்டங்களில் பங்கேற்றார். பின்னர், இவர் ஜே. ஜே கட்டிடக்கலைக் கல்லூரியில்ல் கட்டடக்கலை படிப்பினைப் படிப்பதற்காக சேர்ந்தார். 1964 ஆம் ஆண்டில் சார்லசு கோர்ரியா மற்றும் சிரிஷ் பட்டேலுடன் இணைந்து நவி மும்பை திட்டத்தின் கருத்துருவாக்கம் மற்றும் முன்மொழிவு தயாரிப்பில் இவர் ஈடுபட்டார். இந்தத் திட்ட முன்மொழிவு நகரின் முதன்மை நிலப்பகுதியோடு இதன் கிழக்கே இருந்த தீவு நகரையும் இணைத்து விரிவாக்குவதை உள்ளடக்கிய திட்டமாகும். இரண்டு வருடங்கள் பயிற்சி மேற்கோண்டார். இவர் கட்டடக்கலைத் துறையில் தனது தொழில் வாழ்க்கையைத் தொடர 1956 ஆம் ஆண்டில் இந்தியா திரும்பினார்.